༈ རྗེ་བཙུན་ས་སྐྱ་པའི་ཡིན་ཐང་དངོས་ལ་ཞིབ་ཏུ་གཟིགས་ཚུལ་བཞུགས་སོ། །ན་ མོ་ གུ་ ར་ ཝེ། སྤྱན་ རས་
གཟིགས་དབང་པད་དཀར་ལས་འཁྲུངས་པའི། །ཀུན་དགའི་སྙིང་པོ་ལེགས་བཤད་ཟེ་འབྲུ་
ཅན། །ཕན་བདེའི་སྦྲང་རྩིས་ས་གསུམ་གསལ་མཛད་པ། །གང་གི་ཞབས་རྡུལ་རྟག་ཏུ་མཆོད་
པར་བགྱི། །
འདིར་རྗེ་བཙུན་རྣལ་འབྱོར་དབང་ཕྱུག་ས་སྐྱ་པ་ཆེན་པོའི་ཡིན་ཐང་རྗེ་བཙུན་ཆེན་
པོས་ཇི་ལྟ་བ་བཞིན་དུ་བཀོད་པ་མཛད་ཅིང༌། གསོལ་བ་བཏབ་ན་ཅི་འདོད་པའི་བྱིན་བརླབས་
འབྱུང་བ་འདིའི་བཀོད་པ་ནི། གཞི་མཐིང་གི་སྟེང་དུ་མེ་ཏོག་གི་བསིལ་མ་བཀྲམ་པའི་དབུས་
སུ། རིན་པོ་ཆེའི་ཁྲི་བང་རིམ་གཅིག་པ། རྒྱབ་ཡོལ་ཕྱི་སེར་ཞིང་ནང་རིམ་ལྗང་བ། པ་ཏྲ་དང་
བཅས་པ། དེའི་དབུས་དམར་པོ་རྒྱབ་འབོལ་ལྗང་ཁུ་ལ་པ་ཏྲ་དང་བཅས་པ། དབུ་འོད་ལྗང་ཁུ།
དེའི་ཕྱིར་དབུ་རྟེན་སེར་པོ་དང་བཅས་པའི་ནང་དུ་སྣ་ཚོགས་པདྨའི་ལྟེ་བར། རྗེ་བཙུན་ས་སྐྱ་པ་
ཆེན་པོ་ སྐུ་ མདོག་དཀཪ་ ལ་ དམཪ་བའི་མདངས་ཅན། ཞལ་རས་ཀྱི་དབྱིབས་ལ། ཤངས་
གཟེངས་མཐོ་ཞིང་སྤྱན་ཨུཏྤལ། ཞལ་འཛུམ་བག །དབུ་ལ་གྭ་དང་བཅས་པ། དབུ་སྐྲའི་མདུན་
ངོས་ཤིན་ཏུ་སྲབ་ཅིང༌། ཅུང༌ཟད་གནག་པ། རྒྱབ་དཀར་པོ། རྒྱ་དང་སྨ་ར་ནག་པོ་ཅུང་ཟད་
དང་བཅས་པ། སྙན་ཤལ་ཤིན་ཏུ་རིང་བ། ཞལ་གྱི་དཀྱུས་ཧ་ཅང་རིང་བ་ཡང་མ་ཡིན་པ། ཕྱག་
གཡས་མཆོག་སྦྱིན་གཡོན་པས་མེ་ཏོག་དཀར་པོའི་རྩ་བ་ཐུགས་ཀར་བཟུང་ནས་སྙན་གྱི་ཐད་
དུ་ཁ་ཕྱེ་བ། ཕོད་ཀ་དཀར་པོ་ནང་དུ་བསྣམས་ཤིང༌། ཕྱི་ལ་ན་བཟའ་སེར་པོ་གསོལ་བ། ཡུ་
ཟོན་དང་བཅས་པའི་ཞབས་གཡས་སྟེང་དུ་བྱས་ཏེ་ཅུང་ཟད་བསྣོལ་བའི་སེམས་དཔའི་དཀྱིལ་
ཀྲུང་གི་བཞུགས་པ། ནམ་བཟའ་ཕྱི་མ་ལ་གསེཪ་གྱི་པ་ཏྲ་འཁོར་མོ་དང་བཅས་པ། ཕྱག་
གཡོན་པས་ཕྱག་ཕྲེང་ནག་པོ་བསྣམས་པ། དབུའི་སྟེང་ན་རྨ་བྱའི་གདུགས་དང་བཅས་པའོ། །
དབུའི་སྟེང་ན་རྡོ་ རྗེ་ སེམས་དཔའ་འགྱིང་ཤིན་ཏུ་ཆེ་བ་དང་བཅས་པ་གཅིག །དེའི་གཡས་
-133-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
དུང་གི་མུ་དྲ་
ཕྱོགས་ན་རྣལ་འབྱོར་གྱི་དབང་ཕྱུག་བིརྵ་པ་དབུ་སྐྲ་ནག་པོ་རྒྱབ་ཏུ་བཅིངས་པ།
དང་བཅས་ཤིང་། དབུ་ལ་མེ་ཏོག་ལ་སོགས་པའི་རྒྱན་གང་ཡང་མེད་པ། སྐུ་མདོག་སྨུག་ནག །
ཕྱག་གཉིས་ཆོས་འཆད་ཀྱི་ཕྱག་རྒྱ། རིན་པོ་ཆེའི་མགུལ་རྒྱན་དང༌། རིན་པོ་ཆེའི་དཔུང་རྒྱན་
གཡས་པ་ཅན། ཕྱག་གཉིས་ཀྱི་བར་ནས་མེ་ཏོག་ཨུཏྤལའི་རྩ་བ་བཟུང་སྟེ་སྙན་གཡས་པའི་
ཐད་དུ་ཁ་གྱེན་དུ་ཕྱེ་བ། སྨད་གཡོགས་དམར་པོ་ཅན་གཅིག་འདུག །གཡོན་ཕྱོགས་སུ་རྗེ་
བཙུན་འཇམ་པ་ཆོས་འཆད་ཀྱི་ཕྱག་རྒྱ་ཅན། རྡོ་རྗེ་དཀྱིལ་མོ་ཀྲུང་གིས་བཞུགས་པ། ཞལ་ཟུར་
ཞལ་དུ་མཛད་པ། དེ་གཉིས་ཀྱི་འོག་ན་གཡས་གཡོན་དུ། མངའ་བརྙེས་ཆོས་འབར་དང༌།
བྲང་ཏི་གཉིས། ། བྲི་ ཡིག་གི་བཀོད་པ་བྱིན་ པོ་དང་འདྲ་བར་འདུག །འོན་ཀྱང་བྲང་ཏི་ལ་
གདིང་བ་གསེར་བ་སེར་པོའི་གདན་ཡོད། ཁ་ཅིག་རི་དྭགས་ཀྱི་ལྤགས་པ་གཏིང་བ་ནི་མ་དག་
གོ །དེ་གཉིས་ཀྱི་འོག་ན་འཁོན་དཀོན་མཆོག་རྒྱལ་པོ་དང༌། བ་རི་ལོཙྪ་བ་གཉིས་གཡས་
གཡོན་དུ་བཞུགས་པ་ལ། འཁོན་དཀོན་མཆོག་རྒྱལ་པོའི་ས་གདན་མཐའ་སེར་ཞིང་དེའི་ནང་
ནག་པོ་ལ་སེར་པོའི་ཡུད་དང་བཅས་པ་དབུས་དམར་བ་གཅིག །བ་རི་པའི་གདན་དཀར་པོ་
གཅིག་འདུག །འཁོན་གྱི་སྐུ་མདུན་རང་ན་བལ་བུམ་རྙིང་པའི་དབྱིབས་ཅན་གྱི་བུམ་པ་སེར་པོ་
གཅིག་ཡོད། དེའི་འོག་ན་སློབ་དཔོན་རིན་པོ་ཆེ་དང༌། ཞང་མོ་གཉིས་ཞལ་སྤྲོད་དུ་བཞུགས་པ་
དང༌། འོག་ལྟར་གྱི་བཀོད་པ་གཞན་རྣམས་ཕལ་ཆེར་འདྲ་བར་དཔལ་གུར་གྱི་མགོན་པོ་ནི། རོ་
སེར་པོ་མགོ་གཡས་སུ་བསྟན་པའི་སྟེང་ན། གཡོན་དུ་འགྱིང་ཞིང་མཉམ་པའི་སྟབས་ཀྱིས་
བཞེངས་ནས་བཞུགས་པ། དམར་ལ་ཟླུམ་པའི་སྤྱན་གསུམ་དང་ལྡན་པ། ཐོད་པ་སྐམ་པོ་ལྔའི་
དབུ་རྒྱན། རློན་པ་ལྔ་བཅུའི་དོ་ཤལ་ཅན། རིན་པོ་ཆེ་ཁོ་ནའི་རྒྱན་གྱིས་སྤྲས་པ། ཕྱག་གཡས་
པས་གྲི་གུག༌དང༌། གཡོན༌པས༌ཐོད་པ་འཛིན་པའི་སྟབས་མཛད་པ། འདི་ལ་མི་སྙིང་ལྟ་བུ་
དམར་པོ་གཅིག་སྣང་གི་ཐོད་པ་དངོས་སུ་མི་སྣང་ངོ༌། །ཕྱག་གཉིས་ཀྱི་བར་ན་ཡང་གཎྛེ་དང་ཁ་
-134-

བསྟོད་ཚོགས་ཀྱི་སྐོར་སོགས་བཞུགས།
ཊཱཾ་ཀ་ལ་སོགས་པ་གང་ཡང་མི་འདུག །ཡེ་ཤེས་ཀྱི་མེ་འབར་བའི་དབུས་ན་བཞུགས་པ་ཞིག
བྲིས་འདུག་གོ །
རྣལ་འབྱོར་དབང་ཕྱུག་བརྩེ་ཆེན་དེ་ཡི་སྐུ། །གྲུབ་པ་མཆོག་གི་བཀོད་པ་ལས་འོངས་པ།།
ཤིན་ཏུ་དག་པར་བྱ་ཕྱིར་ཚུལ་འདི་ཡང༌། །དངོས་སུ་མཐོང་ནས་ཇི་བཞིན་ངས་བཤད་དོ། །
མཚན་ཙམ་དྲན་ཞིང་རི་མོར་བྲིས་པས་ཀྱང༌། །རྣམ་དཀར་བསོད་ནམས་གངས་རི་བརྩེགས་
འདྲ་བ། །བདག་གཞན་ཀུན་གྱིས་ཐོབ་པ་གང་ཡིན་དེས། །སྐྱེ་བ་ཀུན་ཏུ་ཁྱོད་ཞབས་བསྟེན་
པར་ཤོག །ཅེས་པ་འདི་ཡང་དགེ་སློང་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་
མཚན་དཔལ་བཟང་པོས། རྗེ་བཙུན་ས་སྐྱ་པ་ཆེན་པོའི་ཡིན་ཐང་དངོས་ལ་ཞིབ་ཏུ་བལྟས་ནས་
དག་པར་བྱ་བའི་ཕྱིར་བྲིས་པའོ། །དགེའོ། །མངྒ་ལཾ།། །།
-135-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
་